# Scéim Meantóireachta (scéim oiliúna d’ábhair scríbhneora) Fhoras na Gaeilge 2019

# Téarmaí agus Rialacha

Léigh go cúramach na rialacha seo sula gcomhlánóidh tú an t-iarratas. Beidh an fhoireann in oifig Fhoras na Gaeilge i Ráth Chairn sásta aon cheist atá agat maidir leis an scéim seo a phlé. Ní mór gach comhfhreagras maidir leis an scéim seo a chur chuig oifig Fhoras na Gaeilge i Ráth Chairn. Tá na rialacha seo leagtha amach i gceithre chuid mar seo a leanas:

* Eolas ginearálta ar an Scéim Meantóireachta (scéim oiliúna d’ábhair scríbhneora)
* Tacaíocht airgeadais
* Eolas ar an bpróiseas
* Riar na scéime
	1. **Eolas Ginearálta**
	2. **Aidhm na scéime:** Is é aidhm na scéime seo deis a thabhairt do scríbhneoirí i dtús aréscríbhneoireachtacomhairle faoina gcuid scríbhinní agus faoi cheird na scríbhneoireachta i gcoitinne a fháil ó scríbhneoirí aitheanta (meantóirí). Reáchtálfar scéim printíseachta idir meantóir agus scríbhneoir, fearacht printíseacht cheirde, ar mhaithe le struchtúr foirmiúil tacaíochta a bhunú do scríbhneoir i dtús a réscríbhneoireachtale go bhfaighidh sé/sí treoir maidir le saothar cruthaitheach atá idir lámha. Cuirfidh an meantóir comhairle ar an scríbhneoirar bhonn rialta agus struchtúrtha le féachaint le heispéireas liteartha an scríbhneoraa fhorbairt. Ní seirbhís profléitheoireachta atá i gceist leis an scéim seo agus má tá comhairle profléitheoireachta de dhíth ar an iarratasóir moltar breathnú ar chúrsaí agus ar cheardlanna faoi leith a chlúdaíonn an t-ábhar seo.

**1.2 An phrintíseacht:** Socrú páirtaimseartha ócáide atá sa phrintíseacht a mhairfidh ar feadh bliana ón dáta a gcuirtear an fhoirm *Comhaontú idir an t-ábhar scríbhneora agus an meantóir* (foirm an chomhaontaithe) ar fáil. Is gá í seo a sholáthar laistigh de 30 lá oibre ón dáta a gcuirtear cinneadh Fhoras na Gaeilge in iúl. Feidhmeoidh Foras na Gaeilge mar áisitheoir ar mhaithe le scríbhneoira chur i dteagmháil le meantóir. Glacfaidh Foras na Gaeilge le fiosruithe faoin scéim ó scríbhneoirí i dtús a ré scríbhneoireachtaagus ó scríbhneoirí aitheantaa bhfuil suim acu a bheith ina meantóirí faoin scéim. Moltar go gcasfaidh an meantóir agus an scríbhneoir ar a chéile uair sa mhí ar a laghad, ach fágtar fúthu araon teacht ar mhodh oibre a fheilfidh dá gcuid riachtanas féin. Ag tús na printíseachta iarrfar ar an dá pháirtí tuairisc ghairid a thabhairt ar aidhm agus ar mhodh oibre na printíseachta ar fhoirm an chomhaontaithe. Beifear ag súil go gcomhlíonfar an modh oibre comhaontaithe seo agus sa chás go bhfuil aon deacracht ina leith, beidh gá le breathnú arís ar an modh oibre comhaontaithe agus aon athruithe a chur in iúl do Chlár na Leabhar Gaeilge in oifig Fhoras na Gaeilge i Ráth Chairn.

**1.3 Réimsí liteartha:** Glacfar go príomha le hiarratais sna réimsí ábhar léitheoireachta seo a leanas: ficsean do dhéagóirí; ábhar nuálach; prós éadrom/ficsean an mhargaidh (mar shampla,úrscéalta/gearrscéalta do dhaoine fásta); saothair neamhfhicsin; cumadóireacht do pháistí; ábhar léitheoireachta don fhoghlaimeoir fásta; drámaíocht. D’fheadfadh Foras na Gaeilge páirtmhaoiniú le heagraíochtaí eile a cheadú chun tacú le printíseachtaí in earnáil na meán cumarsáide agus clóite, d’fhonn scriptscríbhneoireacht idir dhrámaíocht, chláir fhaisnéise/dhoiciméide agus saothair léirmheastóireachta a chothú.

1.4 **Comhordaitheoir na scéime:** Ainmneofar Comhordaitheoir don Scéim Meantóireachta ó liosta aitheanta na meantóirí chun tacaíocht a chur ar fáil dóibh siúd ag obair faoin scéim agus chun ceardlann(a) a eagrú de réir mar is gá.

1.5: **Léirmheastóireacht:** Tabharfar deis d’ábhair scríbhneora ag deireadh thréimhse na printíseachta léirmheas a fháil ar phíosa atá scríofa acu ó dhuine neamhspleách nach raibh ag plé leo faoin Scéim Meantóireachta. Déanfar seo ar bhonn discréide, trí Chlár na Leabhar Gaeilge in oifig Fhoras na Gaeilge i Ráth Chairn, agus ní bheidh a fhios ag an ábhar scríbhneora cé a rinne an léirmheas ná ag an léirmheastóir cé a scríobh an píosa atá faoina b(h)ráid. Faoin ábhar scríbhneora féin a bheidh sé an deis léirmheastóireachta seo a thapú agus ní bheidh iallach orthu glacadh leis seo.

2.0 **Tacaíocht Airgeadais**

2.1 **Táille an mheantóra:** Íocfar táille €2,500 an printíseach leis an meantóir faoin scéim. Beidh costais nach mó ná €350 an printíseach ar fáil don mheantóir faoin scéim chomh maith.

* 1. **Táille an ábhar scríbhneora:** Íocfar táille €1,000 leis an ábhar scríbhneora faoin scéim. Beidh costais nach mó ná €150 ar fáil don ábhar scríbhneora faoin scéim chomh maith.

* 1. **Táille an chomhordaitheora:** Íocfar táille €1,000 leis an gcomhordaitheoir faoin scéim. Beidh costais nach mó ná €350 ar fáil don chomhordaitheoir faoin scéim chomh maith.

# 3.0 Eolas ar an bpróiseas

# Foirmeacha agus cáipéisí: Tá na cáipéisí go léir ar fáil ar an idirlíon nó ó oifig Fhoras na Gaeilge i Ráth Chairn. Is iad seo a leanas na príomhcháipéisí:

# Rialacha na Scéime Meantóireachta (scéim oiliúna d’ábhair scríbhneora)

* Foirm iarratais an ábhair scríbhneora
* Foirm iarratais ag lorg aitheantais mar mheantóir
* Foirm an chomhaontaithe (comhaontú idir an t-ábhar scríbhneora agus an meantóir)
* Foirm iarratais ar ghála íocaíochta.

Tá liosta reatha de mheantóirí na scéime le fáil freisin ar an idirlíon (déantar an liosta seo a nuashonrú ó am go chéile.)

# An próiseas iarratais: Seo a leanas an próiseas iarratais maidir leis an Scéim Meantóireachta:

* Seolfaidh an scríbhneoir foirm iarratais ar an Scéim Meantóireachta (scéim oiliúna d’ábhair scríbhneora) chuig oifig Fhoras na Gaeilge i Ráth Chairn.
* Seolfar admháil chuig an ábhar scríbhneora nuair a shroichfidh an fhoirm iarratais oifig Fhoras na Gaeilge i Ráth Chairn.
* Déanfar measúnú ar an iarratas.
* Cuirfear toradh an iarratais in iúl don ábhar scríbhneora i litir taobh istigh de mhí ó dháta chinneadh Bhord Fhoras na Gaeilge ar an iarratas.
* Leanfaidh comhfhreagras idir Foras na Gaeilge, meantóir aitheanta agus an ábhar scríbhneora chun meantóir agus ábhar scríbhneora a chur i dteagmháil lena chéile. Mura bhfuil an meantóir molta ar liosta na meantóirí aitheanta cheana féin ní mór dóibh an fhoirm *Iarratas ag lorg aitheantais mar mheantóir* a chomhlánú (féach 3.4 thíos) agus déanfar measúnú ar an iarratas sin ansin.

# An próiseas íocaíochta

Íocfar táille an mheantóra ina thrí ghála.

* Íocfar an chead ghála, €1,000, nuair atá foirm an chomhaontaithe faighte a dhearbhaíonn go bhfuil an phrintíseacht tosaithe.
* Íocfar an dara gála, €500, tar éis don phrintíseacht a bheith ag feidhmiú go sásúil ar feadh tréimhse agus tuairisc curtha ar fáil ina leith ar an bhfoirm chuí.
* Íocfar an gála deiridh, €1,000, má tá an phrintíseacht curtha i gcrích go sásúil agus tuairisc ghairid scríofa ar thairbhe agus ar thorthaí na scéime curtha ar fáil d’Fhoras na Gaeilge ar an bhfoirm iarratais ar ghála chuí.
* Íocfar costais suas go €350 an printíseach leis an meantóir bunaithe ar shonraisc amháin – is leor seo a chur san áireamh nuair atá iarratas ar íocaíocht déanta maidir leis an dara gála nó leis an ngála deiridh.

Íocfar táille an ábhair scríbhneora ina dhá ghála.

* Íocfar €250 tar éis don phrintíseacht a bheith ag feidhmiú go sásúil ar feadh tréimhse agus tuairisc curtha ar fáil ina leith ar an bhfoirm chuí.
* Íocfar €750 leis an ábhar scríbhneora má tá an phrintíseacht curtha i gcrích go sásúil agus tuairisc ghairid scríofa ar thairbhe agus ar thorthaí na scéime curtha ar fáil d’Fhoras na Gaeilge ar an bhfoirm iarratais ar ghála chuí.
* Íocfar costais suas go €150 leis an ábhar scríbhneora i leith costais chun freastal ar cheardlann – suim nach mó ná €100 do chostais lóistín agus €50 do chostais taistil agus iad sin bunaithe ar shonraisc amháin.

Ní íocfar dara gála an mheantóra ná céad ghála an ábhar scríbhneora go dtí go gcuirfear na tuairiscí cuí ar fáil ón dá pháirtí. Ní íocfar táille dheiridh an mheantóra ná táille dheiridh an ábhair scríbhneora ach an oiread go dtí go gcuirfear na tuairiscí cuí ar fáil ón dá pháirtí. Íocfar táille agus costais an chomhordaitheora ag deireadh na tréimhse ach tuairisc agus na sonraisc chuí a bheith faighte.

Féadfaidh Foras na Gaeilge deireadh a chur leis an maoiniú ag am ar bith le linn na tréimhse má táimid den bharúil nach bhfuil leas ceart á bhaint as an scéim. Ní bheidh dul thar bhreith Fhoras na Gaeilge sa chás sin.

# Liosta na meantóirí

Is féidir le scríbhneoirí iarratais a chur isteach chuig oifigí Fhoras na Gaeilge i Ráth Chairn chun aitheantas a lorg mar mheantóir. Foilsítear liosta meantóirí aitheanta ar an idirlíon.

# Eolas don ábhar scríbhneora

Iarrtar ar scríbhneoir i dtús a ré scríbhneoireachta ar mhian leis/léi a bheith páirteach sa scéim meantóireachta an fhoirm *Iarratas ar ábhar scríbhneora* a chomhlánú agus a sheoladh chuig oifig Fhoras na Gaeilge i Ráth Chairn móide CV a bhaineann lena c(h)uid iarrachtaí liteartha. Ní mór samplaí de shaothar an scríbhneora a chur ar fáil mar chuid den iarratas freisin. Ní ghlacfar le hiarratais ó dhaoine atá faoi bhun ocht mbliana déag d’aois. Más é barúil Fhoras na Gaeilge go bhfuil an t-iarratas ag teacht leis na rialacha agus go bhfuil sé iomlán agus cruinn, socrófar cruinniú idir an t-iarratasóir (an t-ábhar scríbhneora) agus scríbhneoir aitheanta a d’fhéadfadh cúram an mheantóra a ghlacadh. Nuair is gá, cuideoidh Foras na Gaeilge le socrú a dhéanamh chun gur féidir leis an meantóir labhairt leis an iarratasóir a fhéachaint an bhfeileann sé/sí don phrintíseacht agus chun a chinntiú go bhfeileann an meantóir do shainspéiseanna an ábhar scríbhneora. Tá sé mar chuidiú d’ábhair scríbhneora i gcónaí agus iad ag tabhairt faoin scéim roinnt ábhair i nGaeilge agus roinnt ábhair a bhaineann leis an réimse ar mhaith leo díriú air a bheith léite acu.

Iarrfar ar an ábhar scríbhneora oifig Fhoras na Gaeilge i Ráth Chairn a choinneáil ar an eolas faoi iarrachtaí liteartha dá c(h)uid a chuirfear i gcló de thoradh na scéime. Cuirfear iad seo san áireamh má iarrtar síneadh ama ar thréimhse na printíseachta.

**3.6 Eolas don Mheantóir**

Iarrtar ar scríbhneoirí aitheanta a bhfuil suim acu sa scéim a gcuid réimsí sainspéise liteartha a chur in iúl ar an bhfoirm *Iarratas ag lorg aitheantais mar Mheantóir*. Beidh gá freisin CV liteartha an scríbhneora a chur ar fáil.

* + 1. **Foirm an chomhaontaithe:** Tar éis iarratas a cheadú, agus nuair a thagann an meantóir agus an t-ábhar scríbhneora ar shocrú sásúil comhlánóidh siad an fhoirm *Comhaontú idir an ábhar scríbhneora agus an meantóir* agus seolfaidh siad chuig oifig Fhoras na Gaeilge i Ráth Chairn í.

# 4.0 Riar na scéime

Is ar fhoirm iarratais Scéim Meantóireachta (scéim oiliúna d’ábhair scríbhneora) Fhoras na Gaeilge amháin a ghlacfar le hiarratas. Ní mór an fhoirm a chomhlánú ina hiomláine, gach ceist a fhreagairt agus aon eolas eile a iarrtar ar an bhfoirm a sholáthar. Ní ghlacfar le haon iarratas nach bhfuil comhlánaithe go hiomlán. Cuirfear ar ceal aon iarratas ina dtugtar eolas míchruinn.

Déanfar measúnú ar gach iarratas bunaithe ar an eolas a thugtar ar an bhfoirm iarratais. Ag éirí as an measúnú seo b’fhéidir go n-iarrfaí eolas breise.

Is é Bord Fhoras na Gaeilge atá go hiomlán freagrach ar deireadh as gach cinneadh faoi gach tionscadal atá le maoiniú**.** Is iad foireann bainistíochta agus feidhmeannaigh Fhoras na Gaeilge i Ráth Chairn a chuirfidh gach cinneadh maoinithe i gcrích.

Cuirfear toradh an iarratais in iúl i litir taobh istigh de mhí ó dháta chinneadh Bhord Fhoras na Gaeilge ar an iarratas.

Is féidir iarratas ar athbhreithniú a dhéanamh (e.g. i gcás iarratas a bheith diúltaithe) ar aon chinneadh i scríbhinn taobh istigh de 14 lá ó dháta na litreach diúltaithe. Ní mór gach iarratas ar athbhreithniú a bhunú ar na cúiseanna seo amháin:

* Go ndearna Foras na Gaeilge mí-léamh ar an eolas a tugadh i rith an mheasúnaithe.
* Gur imigh Foras na Gaeilge, ar dhóigh shubstaintiúil, ón bpróiseas measúnaithe féin.

Déanfar an ciste a bhaineann le Scéim Meantóireachta (scéim oiliúna d’ábhair scríbhneora) Fhoras na Gaeilge a riaradh go neamhspleách ar scéimeanna eile Fhoras na Gaeilge.

Ní bheidh aon fhreagracht ná dliteanas de chineál ar bith ar Fhoras na Gaeilge agus/nó ar aon searbhónta nó ar aon ghníomhaire de chuid Fhoras na Gaeilge as aon dochar, timpiste, gortú, ionsaí, gadaíocht, damáiste nó caillteanas de chineál ar bith a tharlóidh ar chúis ar bith d’aon duine atá páirteach go díreach nó go neamhdhíreach sa scéim seo ag Foras na Gaeilge.